Referat fra bestyrelsesmøde

Onsdag d. 29. januar 2025 kl. 18 i klubhuset

### Deltagere:

* Formand Dennis Jensen
* Næstformand Tommy Sørensen
* Seniorformand Simon Krøll Pedersen
* Ungdomsformand Kenneth Martlev
* Kasser Charlotte Larsen
* Suppleant Martin Jensen
* Suppleant Nicolaj Ørum (fraværende)
* Referent Rebecca Noer Opiola

## Godkendelse af referat

Referatet fra sidste møde blev godkendt uden bemærkninger.

## Nyt fra Formanden/Seniorformanden

Ingen orienteringer ved dette møde.

## Nyt fra Ungdomsformanden

Der skal bookes baner til de kommende sæsoner – både ude og inde – senest den 15. marts. Det aftales, at der planlægges et trænermøde den 12. marts kl. 19, hvor de kommende sæsoner kan planlægges.

Der er muligvis en træner i børneafdelingen, der stopper.

Der er styr på stævnet i den kommende weekend. Næsten alle vagter er besat.

Der er kommet nyt alarmsystem i klubhuset.

## Økonomi

Der er kørt kontingentkørsel. Der er i den forbindelse indbetalt ca. 154.000 kr. Der er 47 medlemmer, der mangler at betale.

Der er 282 aktive medlemmer i klubben på nuværende tidspunkt.

Økonomien ser fortsat god ud. Klubben har et overskud lige nu på ca. 102.000 kr.

## Frivillighed

Der blev drøftet forventninger til de frivillige.

## Klubhus

Klubhuset er ved at være færdigt. Der mangler dog de sidste småting for at være i mål.

Martin undersøger, om han kan finde et nyt køleskab.

Tommy undersøger, hvad et nyt tv koster.

Dennis køber de sidste småting til køkkenet.

En gruppe senior-spillere har spurgt, om de må sætte et omklædningsrum i stand. De forventer, at det kommer til at koste ca. 5.000 – 8.000 kr. Det blev aftalt at give spillerne en ramme på 7.000 – 8.000 kr. til projektet.

## Trænersituationen for seniorholdet

Dennis har holdt møder med flere potentielle trænere. Men der er endnu ikke indgået en ny aftale.

Spillerudvalget ønsker at starte forfra med at søge efter en træner. Og indgå en midlertidig aftale med Kristoffer Pedersen indtil en ny er fundet.

Dennis har kontaktet to nye muligheder og afventer deres tilbagemelding.

## Evaluering af fyrværkerisalg

Salget gav i alt 36.000 kr. til klubben.

Leverandøren skal have bedre styr på reglerne og planlægningen, hvis det skal gentages næste år. Der var usikkerhed omkring reglerne, hvilket gav anledning til kritik fra brandvæsnet endnu en gang. Derudover var der udfordring med leveringen af krudtet. Det blev leveret med kort varsel.

## Fodboldskole/Aktive feriedage

Dennis har afholdt et møde med Tim fra DGI. Tim hjælper Næstved Kommune med at udbrede konceptet ”Aktive Feriedage”.

Suså IF er blevet opfordret til at lave aktive feriedage i sommerferien. Aktive feriedage løber over tre sammenhængene dage i skolernes sommerferie.

Næstved Kommune betaler udgifter til trænere og frugt til spillerne.

Udgangspunktet er to trænere til i alt 25 spillere. Men det er også muligt at få tilskud til fire trænere til i alt 50 spillere.

Det koster således klubben 0 kr. at afholde. Det er en betingelse, at det er gratis for børnene at deltage.

Det blev aftalt, at Dennis arbejder videre med projektet og at de aktive feriedage som udgangspunkt skal planlægges fra mandag til onsdag i uge 31.

## Evt.

Charlotte har fået en henvendelse fra Diabetesforeningen om salg af lodder. Klubben kan tjene 20 kr. pr. lod. Det blev drøftet, hvordan klubben skal håndtere sådanne henvendelser. Der var enighed om, at disse henvendelser skal kanaliseres ud til holdene, så de kan samle op på en henvendelse, hvis de ønsker at tjene penge til det enkelte hold. Da trænerne i forvejen får mange informationer, skal der arbejdes på at lave en gruppe for holdledere, der kan modtage sådanne informationer.

Kenneth orienterede om, at der er ved at blive arrangeret et mindre futsal stævne i Glumsø Hallen den 30. marts kl. 10 – 17.

## Næste møde

Dato og tidspunkt for næste møde blev fastlagt til den 10. marts kl. 18.30.